एक तीसरे कार्यकर्मी के पास वे पहुँचे और उससे भी उन्होंने वही प्रश्न किया। पर ऐसा लगा, जैसे उसने कुछ सुना ही नहीं हो। उसकी तत्परता एवं तन्मयता देखते ही बनती थी। चेहरे पर एक आनन्द की दीप्ति नाच रही थी। आँखों में आह्लाद की चमक थी। स्वामी जी ने उससे दोबारा थोड़ा तेज स्वर में पूछा- भाई यहाँ क्या हो रहा है, तुम क्या कर रहे हो? मजदूर ने बिना हाथ काम रोके एक बार स्वामी जी की ओर देखा। मुस्कुराते हुए धैर्यपूर्वक उत्तर दिया- यहाँ भगवान का मंदिर बन रहा है। उसके निर्माण में मैं भी अपनी नगण्य सेवा अर्पित कर रहा हूँ। प्रत्युत्तर में ऐसा सुनकर स्वामी जी को अपूर्व संतोष मिला, एक प्रेरणा मिली।